שו"ת מהרלב"ח/עה
ועל אשר נפלאת על אלו הדורשים ברבים ובפני עמי הארץ בספירות ובגלגול ושאר דברים אחרים מסתרי התורה.

גם בעיני יפלא הפלא ופלא, ועתידים הם ליתן את הדין, וכבר קראתי תגר עליהם בקונדריס שכתבתי לך זה ימים רבים, והבאתי ראיה מהראשונים שהיו חכמים באמת בדברים כאלו שהם כבשונו של עולם, הלא הם הרמב"ן ז"ל ונושאי כליו, ולא דברו בהם כי אם ברמז ובחידה, וכך היא דרכן של הבאים אחריו יודעי תורה ונוצרי תעודה.